Diari Oficial de la Generalitat Valenciana


Sumari del DOGV 2554, del 19-07-1995 (1995/835524)

RESOLUCIÓ de 22 de juny de 1995, del director general de Promoció Cultural per la que s'acorda la inclusió de l'Arxiu d'Imatges de Sagunt en l'Inventari General de Béns Mobles del Patrimoni Històric Espanyol.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2554

Data del DOGV
:   19-07-1995

Secció del DOGV
:   ALTRES DISPOSICIONS

Número del document
:   1995/835524


Data del document
:   22-06-1995

Organisme emissor
:   Conselleria de Cultura

Tipus de document
:   Resolució

RESOLUCIó de 22 de juny de 1995, del director general de Promoció Cultural per la que s'acorda la inclusió de l'Arxiu d'Imatges de Sagunt en l'Inventari General de Béns Mobles del Patrimoni Històric Espanyol.   
Vista la petició presentada el 17 de juliol de 1986, per a incloure en l'Inventari General de Béns Mobles un arxiu d'imatges de Sagunt. Vist que la Direcció General de Cultura, tenint en compte el valor històric i la importància d'aquesta col·lecció, amb data de 3 de novembre de 1986, acordà la incoació de l'expedient corresponent per a la seua inclusió en l'Inventari General de Béns Mobles del Patrimoni Històric Espanyol. Vist que l'acord es va comunicar a l'interessat i al Ministeri de Cultura per a la seua anotació provisional, i que el 3 de desembre de 1986 el Ministeri de Cultura comunicava a la Direcció General de Patrimoni Artístic l'anotació preventiva de l'esmentada col·lecció.   
Considerant que d'acord amb l'article 26.3 de la Llei 16/1985, de 25 de juny, de Patrimoni Històric Espanyol; l'article 29.2 del Reial Decret 111/86, d'acord amb la nova redacció donada pel Reial Decret 64/1994; i l'article 13.10 del Decret 35/1994, de 21 de febrer, del Govern valencià, pel qual s'estableix el Reglament Orgànic i Funcional de la Conselleria de Cultura, segons el qual la Direcció General de Promoció Cultural es l'òrgan competent per resoldre el present cas, per tenir atribuïda legalment la protecció del Patrimoni Bibliogràfic i Documental en l'àmbit territorial de la Comunitat Valenciana, i de conformitat amb l'art. 26.1 de la Llei 16/85, de 25 de juny, del Patrimoni Històric Espanyol; l'article 29.2 del Reial Decret 111/1986, de 10 de gener, de desenvolupament parcial de la Llei 16/1985, d'acord amb la nova redacció donada pel RD 64/1994, i la Llei de Procediment Administratiu, resol:  
Primer  
Acordar que l'Arxiu d'Imatges de Sagunt s'incloga en l'Inventari General de Béns Mobles del Patrimoni Històric Espanyol, el qual es descriu tot seguit:  
Denominació:  
Arxiu d'Imatges de Sagunt.  
Descripció:  
Col·lecció d'imatges gràfiques de Sagunt i la comarca del Camp de Morvedre composta per 918 fotografies, 9 vistes estereoscòpiques, 144 marques de taronja, 37 números solts de revistes amb fotografies de Sagunt, 792 targetes postals, 19 gravats, 4 plànols i 3 fototípies. La relació de la col·lecció és la següent:  
Fotografies  
a) Arqueologia  
- Teatre romà, 156 fotografies (1888-1994).  
- Castell, 38 fotografies (1888-1994).  
- Museu arqueològic, 31 fotografies (1950-1989).  
- Mosaics romans, 32 fotografies (1956).  
- Arqueologia romana vària, 4 fotografies (1888-1989).  
- Arqueologia medieval, 53 fotografies (1900-1992).  
- Arqueologia industrial, 115 fotografies (1920-1994).  
- Arqueologia agrícola i comercial, 5 fotografies (1900- 1960).  
b) Patrimoni arquitectònic històric-artístic. Urbanisme. Paratges d'interès.   
- Vistes generals i parcials, 25 fotografies (1890-1989).  
- Ciutat vella, 87 fotografies (1890-1989).  
- La Vila, 58 fotografies (1900-1994).  
- El Raval, 53 fotografies (1900-1983).  
- Santa Anna, 35 fotografies (1916-1989).  
- Partides rurals, 8 fotografies (1950-1987).  
- Vistes urbanes estereoscòpiques: 9 en total (1900-1919).  
c) Festes i tradicions  
- Setmana Santa, 17 fotografies (1910-1970).  
- Actes religiosos, 18 fotografies (1950-1967).  
- Setmana fallera, 18 fotografies (1927-1987).  
- Festes populars, 7 fotografies (1950-1975).  
d) Persones, personatges, retrats  
- Un total de 58 fotografies (1880-1984).  
e) Port de Sagunt  
- Un total de 40 fotografies (1920-1980).  
f) Efemèrides  
- Nevada de 1946, 4 fotografies (1946).  
- Riuades del Palància, 19 fotografies (1957-1988).  
- Caixa d'Estalvis, 7 fotografies (1929-1970).  
- Motí pels impostos, 4 fotografies (1907).  
- Centenari del canvi de nom de la ciutat, 3 fotografies (1968).  
- Sèquia de la vila, 4 fotografies (1960).  
- Música, 10 fotografies (1890-1950).  
- Homenatge als màrtirs de Betxí, 2 fotografies (1917).  
- Visites d'Alfons XIII, 5 fotografies (1905-1927).  
- Explosió d'una bomba, 2 fotografies (1927).  
Marques de taronja (1918-1970)  
a) Etiquetes de les caixes  
- Sagunt, 20.  
- Benifairó de les Valls, 3.  
- Quart de les Valls, 1.  
- Quartell, 2.  
- Faura, 2.  
- Algímia d'Alfara, 1.  
- Les Valls de Segó, 1.  
b) Fotolits i dibuixos originals  
- Sagunt, 77.  
- Faura, 11.  
- Quart de les Valls, 5.  
- Quartell, 10.  
- Algimia d'Alfara, 1.  
- Les Valls de Segó, 10.  
Publicacions periòdiques il·lustrades  
- Nuevo Mundo, núm. 589 i 679 (1905-1907).  
- Valencia, núm. 4 i 19 (1909).  
- Oro de Ley, núm. 66 (1917).  
- Semana Gráfica, núm. 59, 61, 122, 127, 129, 133, 147, 163, 180 (1927-1929).  
- Valencia Atracción, núm. 23, 93, 103, 117, 169, 231, 234, 242, 254, 300, 329, 374, 377, 383, 393,428, 531, 560 (1928-1981).  
- Generalitat, núm. 3 (1963).  
- Boletín de Información Municipal, núm. 55 (1967).  
- Puerto, núm. 1 (1957).  
- Acero Valencia, núm. extraordinari (1968) i núm. 48 (1972).  
Targetes postals  
a) Sèries completes, 16 sèries amb 225 postals.  
b) Editors locals, 169 postals.  
c) Editors valencians, 39 postals.  
d) Editors de la resta de l'estat, 187 postals.  
e) Edicions sense nom d'editor, 29 postals.  
f) Conjunts de postals amb color, 12 sèries amb 143 postals.  
Gravats, Cartografia, fotocòpies  
- Alexandre de Laborde, 3 gravats (1806).  
- Dos plànols de la ciutat (1900-1920).  
- Assejament de Sagunt pel Mariscal Suchet, 2 plànols (1811).  
- Proclamació d'Alfons XII en Sagunt en 1874, 2 gravats.  
- Teatre romà, 2 fototípies i 3 gravats.  
- Destrucció, guerra, 6 gravats.  
- Vistes generals urbanes, 5 gravats i 1 fototípia (segles XVIII-XIX).  
- Dos plànols del port marítim (1895 i 1911).   
Segon  
Que segons l'article 30.2 de l'esmentat reial decret, el present acord es notifique a l'Inventari General de Béns Mobles del Patrimoni Històric Espanyol, Sotsdirecció General de Protecció del Patrimoni Històric, Direcció General de Belles Arts i Conservació i Restauració de Béns Culturals del Ministeri de Cultura, per a la seua inscripció definitiva en l'esmentat inventari.  
Tercer  
Contra aquesta resolució, pot interposar-s'hi un recurs ordinari davant la Conselleria de Cultura en el termini d'un mes des de la seua notificació, d'acord amb l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 22 de juny de 1995.- El director general de Promoció Cultural: José Morera Buelti.